**לקראת מכרז – טיפים**

מקור לא ידוע (נשמח לקבל מיידע ולצרף מקור מדויק)

* ערוך חקירה עצמית עמוקה לבירור הזהות הניהולית – הפדגוגית שלך והמשג אותה לשפה ברורה ובהירה להצגה. ערוך סימולציות של שאלות ותשובות.
* נסה להביא את עצמך למצב שבו תאמין ביכולות הכלליות שלך וביכולות שלך לעשות את העבודה בצורה הטובה ביותר. חשוב שתשכנע את עצמך שאתה מתאים לתפקיד. אחר כך יהיה לך קל מאוד לתת את כולך במכרז.

**שפת גוף**

הקפידו על שפת גוף אמינה בדבריכם הכוללת:

1. קשר עין
2. רגלים מופנות היישר לכיוון המעסיק או בן שיחך
3. כפות ידיים גלויות ופתוחות (לא מוסתרות מאחורי הגב, לא בכיסים, לא משולבות, לא תחת השולחן)

**טיפים**

* הופעה חיצונית להקפיד על לבוש הולם/מכבד (מכופתר, מגוהץ, לא צבעים צעקניים מידי, ביגוד אסתטי ונוח ולא בג'ינס, גברים מגולחים, אלא אם יש זקן מטופח). נשים – חולצה בעלת מחשוף סביר, להמנע ממיני, למעט באביזרים להקפיד על איפור קל אם צריך. להקפיד על הופעה המשדרת מכובדות (רצוי לא בד טריקו) – הצבע הלבן עושה זאת...
* חשיפת פרטים ורגש במינון, יוצרים אהדה
* הגעה – לפני הזמן – אבל לא רב מידי
* לחיצת יד בטוחה
* להתחיל בהצגה עצמית בשם מלא
* ישיבה זקופה ובטוחה
* לא להיראות עצבני ולא לשחק עם עט, עם השיער או עם הבגד
* להביא אתכם קורות חיים + המלצות כתובות + שמות של ממליצים וטלפונים (כדאי לוודא היטב קודם לכם עם הממליצים...)
* בסיום הראיון – להודות, לחייך

**יש להכין תשובות לשאלות נפוצות, כגון:**

* ספר/י לנו על עצמך
* סגן המנהל של בית הספר מתמודד גם על התפקיד, למה כדאי לנו לבחור בך?
* למה את/ה רוצה לעבוד דווקא אצלנו?
* מדוע אתה רוצה להיות מנהל/ת?
* מה החברים שלך היו מספרים עליך/עלייך?
* מה התכונות הבולטות שלך?
* ספר/י לנו על המגרעות/החולשות שלך
* למה למדת במכללה ולא באוניברסיטה?
* מה עשית בצבא?
* איפה/איך את/ה רואה את עצמך בעוד 5 שנים (או 10 שנים)
* איך אתה מתמודד במצבי לחץ?
* מדוע עזבת את עבודך הקודמת?
* עם איזה טיפוסים קשה לך להתמודד בעבודה?
* למה עבדת תקופה כל כך קצרה במקום א'
* מה החזיק אותך 8 שנים באותו תפקיד במקום ב'?
* איך היה לעבור ממקום קטן למקום גדול ולהיפך?

**דוגמאות לשאלות נוספות:**

1. לכל אדם יכולות מסוימות בהן הוא טוב יותר, תן דוגמא לתכונה שלך שבזכותה תהפוך למנהל מצליח.
2. תפקיד המנהל דורש לעשות כמעט את הבלתי אפשרי למה בכל זאת אתה רצה?
3. ביקורת של מורים והורים עשויה להחליש כל אחד מאתנו, תן דוגמא שבה נתקלת בביקורת שהופנתה כלפיך, כיצד פעלת ומה היו התחושות בפנים?
4. תאר עשייה כלשהי בביה"ס המבטאת את החזון החינוכי שלך, מי היו השותפים לעשייה – יוזמה? איך התמודדת עם התנגדות? מה היית עושה אחרת? ואילו כישורים שלך באו ליידי ביטוי בעשייה?
5. איפה אתה רואה את בית הספר בניהולך עוד 3 שנים?
6. מהי דמות ניהולית/מנהיגותית שהשפיעה עליך במהלך הדרך ואתה מביאה איתך לתפקיד?
7. שכנע אותנו שאתה המועמד המתאים ביותר לקבלת התפקיד
8. לא עברת את המכרז – מה הלאה?
9. איך אתה תופס את שילוב הילדים עם צרכים מיוחדים בבית הספר?
10. לאחר 3 חודשי ניהול ישאלו את הצוות שלך "איך המנהל החדש?" מה יהיו התשובות החוזרות והבולטות בצוות?
11. ספר על עצמך ומדוע אתה מתאים לתפקיד ניהולי
12. מדוע בחרת להגיע למכרז של בית ספר זה דווקא?
13. עד כמה אתה רוצה לנהל את בית הספר?
14. מה הדבר הראשון שאתה רוצה לשים עליו דגש בכניסתך לתפקיד?
15. צוות בית הספר ברובו וותיק מלמד בשיטות הוראה מסורתיות, מה היית עושה בשנה הראשונה ומה בהמשך?

**שאלות אפשריות למתמודדים במכרז למנהלים בית ספר יסודי:**

* בית הספר עתיד להכנס בשנה הבאה ל"אופק חדש" כיצד תקדם/תקדמי את השינוי?
* בית הספר מוזן ע"י 3 גנים. הורי תלמידי כיתות א מתנגדים לערבוב הגנים וליצירת כיתות הטרוגניות – מה תעשה/תעשי?
* בבית הספר תלמיד מקשה – תלמיד המכה ופוגע בילדים אחרים. ההורים מבקשים להעבירו לכיתה אחרת ולא ישביתו את הלימודים – מה תעשה/תעשי?
* ספר/ילנו על מהלך שהובלת בבית ספרך
* הישגי בית הספר נמוכים – מה תעשה לקידומם?
* כיצד תנהל/י את תקציבי בית הספר?

**שאלות אפשריות למתמודדים במכרז לניהול בית ספר על יסודי:**

* ציוני הבגרות בבית ספרך נמוכים מבית הספר השכן- מה תעשה/תעשי?
* הובא לידיעתך כי ישנם מורים בבית ספרך הנותנים שיעורים פרטיים לתלמידים מבית הספר – מה תעשה/תעשי?
* הובא לידיעתך כי תלמידים מבית ספרך מעשנים סמים – מה תעשה/תעשי?
* מה לדעתך תפקיד ההורים בביה"ס?
* בתי הספר התיכוניים נכנסים גם כן לרפורמה – כיצד תוביל/י את השינוי?
* בית הספר כולל 120 מורים ומורות ו 20 עובדים – באיזה אסטרטגיה תפעל/י לניהול צוות גדול? איך תגרום לצוות המורים ללכת אחריך?
* מה הדבר הראשון שתעשה אחרי שתקבל/י את הניהול?
* מה יש בך שיעשה אותך מנהל טוב/ה?
* על מה חשוב לך להשפיע?
* תאר/י תהליך שהובלת שבו השפעת על תהליכי הוראה – למידה/הישגי התלמידים

**"אני ואני ואני"**

קיימת נטייה לשדר "אני ואני ואני" זה הגיוני שזה יקרה כי אתה רוצה לתת הכל ולהעביר כמה אתה טוב, אולם חשוב לשחרר את עצמך, לשדר רוגע. אתה לא חייב להוציא רק את ה"אני, אני ואני" אתה יכול להוציא רק 70% ממנו ואז ב 30% האחרים תוכל להקשיב יותר, ללמוד את המראיין והמקום ויש כאן הפוך על הפוך כי דווקא בגלל שתוציא טיפ טיפה פחות מעצמך, תוכל להקשיב ללמוד ולענות טוב יותר עוד באותו רגע. בכל מקום ומקרה עדיף לאמר "אנחנו" אם אתה מוביל צוות או עובד עם צוות.

**למה אתה מתאים לתפקיד**

התמקד בניסיונך בעבר, בתחומים שהצטיינת בהם. הצג נתונים מעברך המקצועי המראים שיש לך יכולת לבצע את התפקיד בהצלחה. אל תתייחס לשאלה זו כעוינת. הייה נינוח ומשכנע.

**מה אהבת בתפקידך האחרון?**

הימנע מהצגת הקשיים בתפקיד. התייחס לתפקידך בכבוד, באופן חיובי ומקצועי. התמקד בתחומים שבהם תרמת והמעידים על היכולות הניהוליות שלך. התמקד בתחומים ניהוליים הצג גם יכולת עבודת בצוות. לעולם אל תשמיץ מישהו שעבדת תחתיו או איתו. חשוב להיות מקצוען ולא לדבר רק על אווירה,על יחס חיובי, אלא על יכולות ניהוליות, יכולת להשפיע להנהיג אחרים וכו'.

**מה לא אהבת בתפקידך האחרון?**

ענה בביטחון, ללא היסוס. לא בציניות. הצג דברים שלא אהבת אך עניינים ספיציפיים ומוגדרים שחשיבותם פחותה לצורך ההצלחה בתפקיד העתידי. ממולץ לתרגל את התשובה הזאת כמה וכמה פעמים. סיים את התשובה בחזרה על הנקודות שכן עניינו אותך ושבהם הוכחת יכולת.

**תאר את המנהל שלך**

הייה עינייני. אל תשמיץ מחד ואל תהלל ותמליך מאידך, התמקד בהערכה מקצועית "הוא אחראי, שקדן, בעל מוטיבציה ויכולת ניהול טובה". הצג אותו באור חיובי. התייחסותך החיובית תציג אותך כעובד שנוהג בכבוד באחרים ובעצמו, כיכול להתמודד עם דרישות ולקבל סמכות, כאחד שהשתלב במערכת. כשאתה לומד להעריך את הממונה עליך, גם כשיש לו חסרונות, ולומד להעריך את מקצעיותו, אתה וחר בדרך שמובילה להצלחה בתפקיד אליו אתה שואף ובוודאי במכרז. בכל אופן הימנע מביקורתיות, מזלזול או מתיאור מוגזם.

**התמודדות עם השאלה – מה התכונות החיוביות שליליות שלך**

יש להבין קודם כל שתכונה יכולה להיראות לאדם א' שלילית ולאחרת חיובית. הכל תלוי בהתאמה של האדם לתכונה הנדרשת במשרה.

* תמיד, אבל תמיד לענות באופן ישיר, יש לערוך רשימה מפורטת של התכונות הטובות והחלשות שלך ולבחור להציג או לא מתוכן את אלה שמתאימות לתפקיד עליו אתה מתמודד. במכרז או בראיון העבודה יש להציג תכונות שיש להן משמעות לגבי ההצלחה בתפקיד ושמדגישות את הצד המקצועי והרציני שלך כעובד.
* יש "לבשל" בראשך את הפרופיל והתכונות שלדעתך נדרשים לתפקיד
* כשאתה מגיע לשאלת התכונות החיוביות והשליליות, פרט תכונות חיוביות שמתאימות למשרה. לתפקיד ניהול אפשר להשתמש ב 3-4 מהרשימה הבאה: אחריות, יצירתיות, חריצות, מנהיגות, החלטיות, כושר ארגון וסדר, לויאליות, יוזמה, השגיות, דינמיות, כושר שכנוע, ייצוגיות, סמכותיות, יכולת להניע אחרים וכו'. אל תצטנע. התייחס לעצמך בהערכה. ענה באופן ישיר ובוטח.
* כל אחת מהתכונות שתציינו תידרשו לדוגמה. כשתתנו דוגמה לתכונה חלשה, ספרו איך למדתם מהמקרה והשתפרתם בהמשך. דוגמה לתכונה חיובית היא, למשל, יוזמה. ספרו על יוזמה מעניינת שהיתה לכם במקום העבודה.
* תכונות ניתן להציג כשליליות: חשדנות, עקשנות, ביקורתיות, פרפקציוניזם, תובענות, קפדנות. בכל מקרה רצוי לעדן את הצגת התכונות החלשות. לא לשכוח: שם המשחקהוא מינון.

זה לא מדע מדויק. אל תשכח שבסך הכל מנסים להתאים אדם למשרה ולתכונות שנדרשות מהאדם במשרה.

**בהצלחה!!!**